Ɣef ayagi, l’FLN ad d-yefk iwellihen-agi : 1- Asebɣes n usileɣ n tuddsiwin d tesquma n ilibiraliyen izzayriyen, ɣas ula d wid yesɛan iswiyen s tlisa : a- Tasqamut n tigawt mgal ṭṭrad n Lezzayer ; b- Tasqamut i ustag d talwit ; c- Tasqamut i teɣlent tazzayrit ; d- Tasqamut n uɛiwen n wid yellan ddaw uzaglu ; e- Tasqamut n tezrawin n wugur azzayri ; f- Tasqamut i useḥbiber ɣef tilelliyin timagdayin ; g- Tasqamut i tukksa n leslaḥ i trebbuyaɛ tiɣarimin ; h- Tasqamut n uɛiwen n yixeddamen n tfellaḥt ; 2- Asṭuqqet n udellel ɣer lǧiha n yiserdasen : a- Aceyyeɛ n yedlisen, iɣmisen, tisɣunin mgal tamhersa ; b- Tasqamut n umaggar n wid d-yewwin tesriḥ ; c- Amezgun : timezgunin d-icennun azarug d tayri n tmurt.